കൈകോര്ക്കാന് മത്സ്യത്തൊഴിലാളികളും ദുരന്തനിവാരണ സേനയും കൊച്ചി അണക്കെട്ടുകള് തുറന്ന സാഹചര്യത്തില് പെരിയാറില് ജലനിരപ്പ് ഉയര്ന്നാല് നേരിടാന് ബോട്ടുകളുമായി മത്സ്യത്തൊഴിലാളികളും ദുരന്തനിവാരണ സേനയും തയ്യാര്. കാളമുക്ക്, ചെല്ലാനം ഫിഷറീസ് ഹാര്ബറുകളില്നിന്ന് മീന്പിടിത്ത ബോട്ടുകള് പറവൂരിലേക്കും ആലുവയിലേക്കും എത്തിച്ചു. മോട്ടോര് വാഹനവകുപ്പിന്റെ നേതൃത്വത്തിലാണ് ബോട്ടുകളെത്തിച്ചത്. ചെല്ലാനത്തുനിന്നുള്ള അഞ്ചു ബോട്ടുകള് ആലുവയ്ക്കും രണ്ടെണ്ണം പറവൂര് പ്രദേശത്തേക്കും എത്തിച്ചു. ഒരു വള്ളത്തില് ആറ് മത്സ്യത്തൊഴിലാളികള് രക്ഷാപ്രവര്ത്തനത്തിനുണ്ടാകും. കെ ജെ മാക്സി എംഎല്എ, മത്സ്യത്തൊഴിലാളി യൂണിയന് സിഐടിയു ജില്ലാ സെക്രട്ടറി എ എക്സ് ആന്റണി ഷീലന് എന്നിവരുടെ നേതൃത്വത്തിലാണ് ചെല്ലാനത്തുനിന്ന് വള്ളങ്ങള് എത്തിച്ചത്. വൈപ്പിനില്നിന്ന് ആറ് വലിയ വള്ളങ്ങളുമായാണ് 30 മത്സ്യത്തൊഴിലാളികള് പറവൂരില് എത്തിയത്. പറവൂര് ഗവ. ബോയ്സ് ഹൈസ്കൂളിലാണ് ഇവര് ക്യാമ്ബ് ചെയ്യുന്നത്. ദുരന്തനിവാരണ സേനയുടെ രണ്ടു കമ്ബനി പറവൂരിലും ആലുവയിലും ക്യാമ്ബ് ചെയ്യുന്നുണ്ട്. ഏതു സാഹചര്യവും നേരിടാന് സജ്ജമായി 22 അംഗ സംഘമാണ് ആലുവ വൈഎംസിഎയിലുള്ളത്. മുന്കാലങ്ങളില് വെള്ളം കയറിയ പ്രദേശങ്ങള് സംഘം സന്ദര്ശിച്ചു. ടീം കമാന്ഡന്റ് രാം ബാബു, സബ് ഇന്സ്പെക്ടര് പ്രമോദ് കുമാര് എന്നിവരടങ്ങുന്ന ദുരന്തനിവാരണ സേനയുടെ ആറക്കോണത്തുള്ള നാലാം ബറ്റാലിയനാണ് ജില്ലാ പൊലീസിനൊപ്പം ദൗത്യം ഏറ്റെടുത്തത്. പാലക്കാടുനിന്ന് 20 അംഗ ദേശീയ ദുരന്തനിവാരണ സേനയും പറവൂരിലെത്തിയിട്ടുണ്ട്. സേനാംഗങ്ങള് തഹസില്ദാര് ജി വിനോദ് കുമാര്, ഡെപ്യൂട്ടി തഹസില്ദാര്മാരായ സംഗീത് കുമാര്, ടി എഫ് ജോസഫ്, ഡിവൈഎസ്പി ആര് ബൈജുകുമാര് എന്നിവരുമായി കൂടിക്കാഴ്ച നടത്തി. വായു നിറച്ച് ഉപയോഗിക്കാന് കഴിയുന്ന ബോട്ടുകള്, മരം മുറിച്ചുമാറ്റാന് കഴിയുന്ന ഉപകരണങ്ങള്, മറ്റ് അത്യാവശ്യ സേവനത്തിനുള്ള വസ്തുക്കള് എന്നിവ കരുതിയിട്ടുണ്ട്. പുത്തന്വേലിക്കര പഞ്ചായത്ത് ഹാളിലാണ് സേനയുടെ ക്യാമ്ബ്. പുത്തന്വേലിക്കര പഞ്ചായത്തിലെ തെനപ്പുറം പ്രദേശത്ത് ചെറിയതോതില് വെള്ളംകയറി. റോഡുകളിലും പറമ്ബുകളിലും വെള്ളമെത്തി. ഇവിടെയുള്ള ചില വീട്ടുകാര് ബന്ധുക്കളുടെ വീടുകളിലേക്കു മാറി. വെള്ളം ഉയരാന് സാധ്യതയുള്ളതിനാല് മുന്കരുതല് സ്വീകരിക്കുന്നുണ്ട്. സബ്കലക്ടര് വിഷ്ണുരാജ് താലൂക്ക് ഓഫീസില് ക്യാമ്ബ് ചെയ്യുന്നുണ്ട്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മത്സ്യത്തൊഴിലാളികള്ക്കായുള്ള തിരച്ചില് ഊര്ജിതം ഞൊടിയിടയില് രക്ഷാദൗത്യം പതറാതെ സര്ക്കാര് സംവിധാനം മത്സ്യത്തൊഴിലാളികള്ക്കായുള്ള തിരച്ചില് കണ്ണൂര്, കാസര്കോട് കേന്ദ്രീകരിച്ച് മൂന്ന് കപ്പലും ഒരു ഹെലികോപ്റ്ററും രംഗത്ത്